**МОТИВИ**

към Вътрешни правила за организацията и реда за проверка на декларации и за установяване на конфликт на интереси в Общински съвет - Дулово

(съгласно изискванията на чл.28 от ЗНА)

*1. Причини, налагащи приемането на Вътрешни правила за организацията и реда за проверка на декларации и за установяване на конфликт на интереси в Общински съвет - Дулово.*

Правни основания:

чл.21, ал.2 от ЗМСМА ; чл.7, ал.2, чл. 8, чл.26 и чл.28 от ЗНА;

чл.76, ал.3 и чл.78, ал.3 от АПК.

Във връзка с Постановление No209 от 26.09.2018 год. публикуван в ДВ No 81 от 02.10.2018 год. и с влизането си в сила от 02.10.2018 год. на Наредба за организацията и реда за извършване на проверка на декларациите на конфликт на интереси в срок от един месец от влизането в сила на Наредбата, Общински съвет – Дулово трябва да приеме Вътрешни правила за организацията и реда за проверка на декларации и за установяване на конфликт на интереси в Общински съвет - Дулово.

*2. Цели които се поставят:*

Вътрешни правила имат за цел да регламентират целите, задачите,

обхвата и реда за осъществяване на дейността на постоянната комисия по ЗПКОНПИ към Общински съвет-Дулово.

С тези правила се уреждат организацията и редът за извършване на проверка на декларациите по чл.35, ал.1, т.1-4 от Закона за противодействие на корупцията и отнемане на незаконно придобитото имущество /ЗПКОНПИ/ и за установяване на конфликт на интереси

на следните лица :

* Кметовете на кметства в Община Дулово;
* Представители на Община Дулово в органите на управление или контрол на търговски дружества с общинско участие в капитала или на юридически лица с нестопанска цел, които не попадат в обхвата на чл.6, ал.1 от ЗПКОНПИ и са избрани с решение на Общински съвет – Дулово;
* Управителите и членовете на органите на управление или контрол на общински предприятия, както и на други юридически лица, които са бюджетни организации по смисъла на § 1, т. 5 от допълнителните разпоредби на Закона за публичните финанси, които не попадат в обхвата на чл. 6, ал. 1 от ЗПКОНПИ и са избрани с решение на Общински съвет – Дулово. С правилата се уреждат работата на комисията по §2, ал.5 от ДР на ЗПКОНПИ при Общински съвет – Дулово, съхраняването, обработването на данните и унищожаването на декларациите на лицата по ал.1, т.1 – 3.

1. *Очаквани резултати от прилагането, включително финансови, ако има такива.*

В проекта за Вътрешни правила за организацията и реда за проверка на декларации и за установяване на конфликт на интереси в Общински съвет - Дулово не са необходими финансови средства.

*5. Анализ за съответствие с правото на Европейския съюз.*

Предлаганият проект за Вътрешни правила за организацията и реда за проверка на декларации и за установяване на конфликт на интерес и в Общински съвет - Дулово е подзаконов нормативен акт и съответствие с цитирани те по-горе мотиви, изцяло обвързани с норми от правото на Европейския съюз.